open-index/open-wikipedia-markdown huggingface dataset:
Sinfonia nro 3 (Prokofjev)

Sergei Prokofjevin **kolmas sinfonia** c-mollissa (op. 44) on sävelletty vuonna 1928. Se esitettiin ensimmäistä kertaa Pariisissa 17. toukokuuta 1929 Pierre Monteux'n johdolla. 

Prokofjev sävelsi sinfonian aikoinaan esittämättä jääneen *[[Tulienkeli]]*-oopperansa musiikin pohjalta.

## Osat
# Moderato
# Andante
# Allegro agitato
# Andante mosso - Allegro agitato 

## Kokoonpano
* 2 huilua
* piccolo
* 2 oboea
* englannintorvi
* 2 klarinettia
* bassoklarinetti
* 2 fagottia
* kontrafagotti
* 4 käyrätorvea
* 3 trumpettia
* 3 pasuuna
* tuuba
* patarummut
* putkikellot, symbaalit, tam-tam, kastanjetit, bassorumpu, pikkurumpu, tamburiini
* 2 harppua
* jouset

## Lähteet
Miehen voitto

**Miehen voitto** (*The Stratton Story*) on Sam Woodin ohjaama yhdysvaltalainen elämäkertaelokuva vuodelta 1949. Elokuva kertoo Chicago White Soxien syöttäjästä Monty Strattonista, jonka jalka joudutaan amputoimaan metsästysonnettomuuden seurauksena, ja hänen paluustaan takaisin baseballin pariin. Strattonia elokuvassa näytteli James Stewart ja hänen vaimoaan Etheliä June Allyson. *Miehen voitto* oli ensimmäinen kolmesta elokuvasta, joissa Stewart ja Allyson esittivät avioparia. Kaksi seuraavaa olivat *[[Glenn Miller Story]]* (1953) ja *[[Ilmojen kiitäjät]]* (1954).

Elokuva sai parhaan alkuperäisen tarinan Oscar-palkinnon.

## Roolit

## Lähteet

## Aiheesta muualla
*
Osoite tuntematon

**Osoite tuntematon** () on vuonna 2001 julkaistu eteläkorealainen draamaelokuva, jonka ohjasi Kim Ki-duk. Elokuva avasi vuoden 2001 Venetsian elokuvajuhlat. Pääosissa näyttelee Yang Dong-geun, Ban Min-jeong, Bang Eun-jin ja Cho Jae-hyun.
Sinfonia nro 7 (Prokofjev)

Sergei Prokofjev sävelsi **seitsemännen [[sinfonia]]nsa** cis-mollissa (op. 131) vuosina 1951–1952. Teos esitettiin ensimmäistä kertaa Moskovassa 11. lokakuuta 1952 Samuil Samosudin johdolla. Sinfonia toi Prokofjeville postuumin Leninin palkinnon vuonna 1957.

## Osat
# Moderato
# Allegretto
# Andante espressivo
# Vivace

## Lähteet
Sinfonia nro 4 (Prokofjev)

Sergei Prokofjev sävelsi **neljännen [[sinfonia]]nsa** C-duurissa (op. 47) vuosina 1929–1930. Teoksen esitti ensimmäistä kertaa 14. marraskuuta 1930 Bostonissa Serge Koussevitzkyn johtama Bostonin sinfoniaorkesteri. Orkesteri oli tilannut teoksen esitettäväksi 50-vuotisjuhlakaudellaan. Myöhemmin Prokofjev sävelsi teoksesta uuden version. Vuoden 1947 versio on hänen opuksensa numero 112.

## Osat
# Andante assai. Allegro eroico
# Andante tranquillo
# Moderato, quasi allegretto
# Allegro risoluto

## Kokoonpano
* 2 huilua
* piccolo
* 2 oboea
* englannintorvi
* 2 klarinettia
* bassoklarinetti
* 2 fagottia
* kontrafagotti
* 4 käyrätorvea
* 2 trumpettia
* 3 pasuunaa
* tuuba
* patarummut
* bassorumpu, symbaalit, pikkurumpu, tamburiini
* jouset

## Lähteet
Viulukonsertto nro 2 (Prokofjev)

Sergei Prokofjev sävelsi **toisen [[viulu]][[konsertto]]nsa** g-mollissa (op. 63) vuonna 1935. Ensimmäistä kertaa teos esitettiin Madridissa 1. joulukuuta 1935. Viulistina oli Robert Soetens, orkesterina Madridin sinfoniaorkesteri ja kapellimestarina Enrique Arbós.

## Osat
# Allegro moderato
# Andante assai
# Allegro, ben marcato 

## Kokoonpano
* **[[viulu]]**
* 2 huilua
* 2 oboea
* 2 klarinettia
* 2 fagottia
* 2 käyrätorvea
* 2 trumpettia
* symbaalit
* triangeli
* kastanjetit
* bassorumpu
* pikkurumpu
* jouset

## Lähteet

## Aiheesta muualla
*Ylen Elävä arkisto: Alina Pogotskin soittaa Prokofjevin viulukonserton nro 2 g-molli op 63
Toccata (Prokofjev)

***Toccata*** d-molli op. 11 on Sergei Prokofjevin pianokappale vuodelta 1912. Säveltäjä itse kantaesitti toccatan Petrogradissa 10. joulukuuta 1916. Teos on erittäin vaativa, ja se kuuluu pianotaiturien näytöskappaleisiin. Kappaleesta on julkaistu useita levytyksiä; esittäjiin kuuluu mm. Vladimir Horowitz.

## Lähteet
Viulukonsertto nro 1 (Prokofjev)

Sergei Prokofjev sävelsi **ensimmäisen [[viulu]][[konsertto]]nsa** (op. 19) D-duurissa vuosina 1916–1917. Marcel Darrieux oli viulistina ensiesityksessä (18. lokakuuta 1923), jossa Pariisin oopperan orkesteria johti Serge Koussevitzky. 

## Osat
# Andantino
# Scherzo – vivacissimo
# Moderato

## Kokoonpano
* **[[viulu]]**
* 2 huilua
* piccolo
* 2 oboea
* 2 klarinettia
* 2 fagottia
* 4 käyrätorvea
* 2 trumpettia
* tuuba
* patarummut
* pikkurumpu
* tamburiini
* harppu
* jouset

## Lähteet
Sinfonia nro 6 (Prokofjev)

Sergei Prokofjev sävelsi **kuudennen [[sinfonia]]nsa** es-mollissa (op. 111) vuosina 1945–1947. Teoksen esitti ensimmäistä kertaa 11. lokakuuta 1947 Jevgeni Mravinskin johtama Leningradin filharmoninen orkesteri.

## Osat
# Allegro moderato
# Largo
# Vivace

## Kokoonpano
* 2 huilua
* piccolo
* 2 oboea
* englannintorvi
* 2 klarinettia
* Es-klarinetti
* bassoklarinetti
* 2 fagottia
* kontrafagotti
* 4 käyrätorvea
* 3 trumpettia
* 3 pasuuna
* tuuba
* patarummut
* lyömäsoittimia
* harppu
* piano
* celesta
* jouset

## Lähteet
Pesäpallon Ykkössarja 1981

**Pesäpallon ykkössarja 1981** oli ensimmäinen nykyisin ykköspesiksenä tunnetun sarjan kausi. Sarja perustettiin mestaruussarjan ja suomensarjan väliin. Ensimmäiseksi ykkössarjan "mestariksi" palloili Vaasan Maila.
Sarja jaettiin maantieteellisesti kahteen lohkoon, ja kummankin lohkon kolme parasta jatkoi kamppailua noususta muiden jäädessä taistelemaan sarjapaikastaan. Alkulohkon sijoitusten perusteella loppusarjoihin annettiin joukkueille lähtöpisteitä 2-1-0.

## Runkosarja

### Pohjoislohko

### Etelälohko

## Loppusarja

### Noususarja

Vaasan Maila, Jyväskylän Lohi ja Oulun Lippo nousivat mestaruussarjaan.

### Putoamissarja

Sarjasta putosivat Iin Urheilijat, Loimaan Palloilijat ja Lohjan Kisa-Veikot. Sarjaan nousivat suomensarjan lohkovoittajat Ulvilan Pesä-Veikot, Sotkamon Jymy ja Imatran Pallo-Veikkojen kakkosjoukkue.

## Lähteet

* http://mrasilainen.com/sarjat/ottelut/M_1-sarja_1981-2008.xls
Pikku naisia (vuoden 1949 elokuva)

**Pikku naisia** (*Little Women*) on Louisa May Alcottin samannimiseen romaaniin pohjautuva elokuva vuodelta 1949. Elokuvan tuotti ja ohjasi Mervyn LeRoy. Elokuva sai parhaan lavastuksen Oscar-palkinnon.

## Roolit

## Lähteet

## Aiheesta muualla
* 

*
Pianokonsertto nro 4 (Prokofjev)

Sergei Prokofjev sävelsi **neljännen [[pianokonsertto]]nsa** B-duuri op. 53 vasemmalle kädelle vuonna 1931. Pianisti Paul Wittgenstein, jota varten teos sävellettiin, oli menettänyt oikean kätensä ensimmäisessä maailmansodassa. Wittgenstein ei kuitenkaan kelpuuttanut konserttoa, vaan se jäi esittämättä säveltäjän elinaikana. Teos kantaesitettiin Länsi-Berliinissä 5. syyskuuta 1956, jolloin pianistina oli Siegfried Rapp.

## Osat
# Vivace
# Andante
# Moderato
# Vivace
 
## Kokoonpano
* **[[piano]]**
* 2 huilua
* 2 oboea
* 2 klarinettia
* 2 fagottia
* 2 käyrätorvea
* trumpetti
* pasuuna
* bassorumpu
* jouset

## Lähteet
Pianokonsertto nro 5 (Prokofjev)

Sergei Prokofjev sävelsi **viidennen [[pianokonsertto]]nsa** G-duurissa (op. 55) vuonna 1932. Teos esitettiin ensi kertaa Berliinissä 31. lokakuuta 1932. Pianistina toimi säveltäjä itse, ja orkesterina soittivat Wilhelm Furtwänglerin johtamat Berliinin filharmonikot. 

## Osat
# Allegro con brio
# Moderato ben accentuato
# Toccata (Allegro con fuoco)
# Larghetto
# Vivo 

## Kokoonpano
* **[[piano]]**
* 2 huilua
* piccolo
* 2 oboea
* 2 klarinettia
* 2 fagottia
* 2 käyrätorvea
* 2 trumpettia
* 2 pasuunaa
* tuuba
* patarummut
* bassorumpu
* pikkurumpu
* jouset

## Lähteet
Wood Buffalo

**Wood Buffalo** on 103&nbsp;334 asukkaan (2008) kunta Kanadassa, Albertan provinssin koillisosassa. Kunta muodostettiin vuonna 1995 yhdistämällä Fort McMurrayn kaupunki, Improvement District 143 kunta sekä muita pienempia asuinalueita uudeksi Wood Buffalon kaupunkimaiseksi kunnaksi. Yhdistetyt alueet kattavat kaikkiaan 63&nbsp;342,89 m² suuruisen alueen, tämän vuoksi kunnasta muodostui Kanadan suurin hallinnollinen alue. Kunnan pohjoisosassa sijaitsee Kanadan suurin kansallispuisto, Wood Buffalon kansallispuisto. Alueella sijaitsevat myös erittäin suuret Athabascan öljyhiekkaesiintymät. Alueen teollinen ja väkiluvun kasvu on maan suurinta.

## Kunnan asuinalueet
### Entiset kaupungit
* Fort McMurray

### Pikkukylät ja asuinalueet
* Anzac
* Conklin
* Draper
* Fort Chipewyan
* Fort Fitzgerald
* Fort MacKay
* Gregoire Lake Estates
* Janvier
* Mariana Lake
* Saprae Creek Estates

## Väestönkasvu

Vuoden 2001 Statistics Canadan väestönlaskennassa kunnan väkiluku oli 41&nbsp;445 asukasta. Vuoteen 2006 mennessä alueen väkiluku oli kasvanut jo 51&nbsp;496 asukkaaseen, väkiluku kasvoi 24,3%. Kunnan omassa väestönlaskennassa vuoden 2007 väkiluvuksi arvioitiin 65&nbsp;400 asukasta. Vuoden 2008 loppuun mennessä alueella arvitoitiin olevan jo 103&nbsp;334 asukasta joka on 17,3% enemmän kuin vuonna 2007.

## Lähteet

## Aiheesta muualla
Pianokonsertto nro 1 (Prokofjev)

Sergei Prokofjev sävelsi **ensimmäisen [[pianokonsertto]]nsa** Des-duurissa (op. 10) vuosina 1911–1912. Ensi kertaa teos esitettiin Moskovassa 7. elokuuta 1912 säveltäjän toimiessa itse pianistina. 

## Osat
# Allegro brioso
# Andante assai
# Allegro scherzando 

## Kokoonpano
* **[[piano]]**
* 2 huilua
* piccolo
* 2 oboea
* 2 klarinettia
* 2 fagottia
* kontrafagotti
* 4 käyrätorvea
* 2 trumpettia
* 3 pasuunaa
* tuuba
* patarummut
* lyömäsoittimet
* jouset

## Lähteet
Ykköspesis-kausi 2009

**Miesten Ykköspesiksen sarjajärjestelmä 2009**

Ykköspesiksessä pelataan kaksinkertainen runkosarja. Runkosarjan voittaja nousee Superpesikseen kaudelle 2010. 

Runkosarjan jälkeen pelataan ottelupareina ylemmät pudotuspelit 2.-5. ja 3.-4. Ottelut pelataan paras kolmesta -järjestelmällä ja kotietu on runkosarjassa paremmin sijoittuneella joukkueella. Otteluparien voittajat pelaavat noususta Superpesikseen paras viidestä -järjestelmällä. Otteluparin voittaja nousee Superpesikseen kaudelle 2010.

Runkosarjan 11. ja 12. sijoittuneet joukkueet pelaavat karsinnat putoamisesta paras kolmesta järjestelmällä. Kotietu on runkosarjassa paremmin sijoittuneella joukkueella. Otteluparin häviäjä putoaa suomensarjaan kaudelle 2010.

**Naisten Ykköspesiksen sarjajärjestelmä 2009**''

Pelataan kaksinkertainen runkosarjassa neljässä lohkossa.

Runkosarjan 8. sijoittuneet joukkueet putoavat suoraan maakuntasarjaan kaudelle 2010.

Lohkojen välisiin jatko-otteluihin eivät voi osallistua superpesisseurojen kakkosjoukkueet. Mikäli superpesisseuran kakkosjoukkue sijoittuu runkosarjassa jatko-otteluihin oikeuttavalle sijalle ko. lohkossa, jatko-otteluihin pääsee runkosarjan loppujärjestyksessä ko. lohkon seuraavaksi paras (parhaat) joukkue (joukkueet).

## Joukkueet 2009
### Miehet
Miesten ykköspesiksessä pelaa kaudella 2009 12 joukkuetta.

*Alajärven Ankkurit
*Haapajärven Pesä-Kiilat
*Imatran Pallo-Veikot
*Jokioisten Koetus
*Jyväskylän Kiri
*Kankaanpään Maila

*Kempeleen Kiri
*Köyliön Lallit
*Oulun Polte
*Ulvilan Pesä-Veikot
*Ylistaron Kilpa-Veljet
*Ylivieskan Kuula

Ulvilan Pesä-Veikot ja Jyväskylän Kiri nousivat Superpesikseen kaudelle 2010.

### Naiset
Naisten ykköspesiksessä pelaavat 32 joukkuetta ovat:

*Fera, Rauma 	
*Haapajärven Pesä-Kiilat	
*Haminan Palloilijat 	
*Hyvinkään Tahko 	
*Hämeenkyrön Räpsä
*Hämeenlinnan Paukku 	
*Ilmajoen Kisailijat 	
*Jyväskylän Pesis 1
*Jyväskylän Pesis 2
*Kajaanin Pallokerho 	
*Kankaanpään Maila 	
*Kempeleen Kiri 	
*Kouvolan Pallonlyöjät
*Köyliön Lallit 	
*Laitilan Jyske 	
*Lapuan Virkiä 
	
*Mynämäen Vesa
*Pattijoen Urheilijat, Raahe
*Porin Pesäkarhut
*Pesä Ysit, Lappeenranta
*PeTo-Jussit, Seinäjoki
*Pöytyän Urheilijat
*Reisjärven Pilke
*Roihu, Helsinki
*Ruoveden Pirkat
*Toholammin Urheilijat
*Turku-Pesis
*Tyrnävän Tempaus
*Vantaanjoen Juoksu
*Vihdin Pallo
*Vuokatin Veto
*Vähänkyrön Viesti

## Aiheesta muualla
*Pesäpalloliitto
Antonio Tomás

**Antonio Tomás González** (s. 19. tammikuuta 1985 Torrelavega, Espanja) on espanjalainen jalkapalloilija. Hän edustaa bulgarialaista TsSKA Sofiaa ja on pelipaikaltaan keskikenttäpelaaja.

## Ura
Tomás on Racing Santanderin kasvatti. Hän teki ensiesiintymisensä maan pääsarjassa 30. lokakuuta 2005 ottelussa Valenciaa vastaan. Kauden aikana hänelle kertyi otteluita pääsarjassa kaiken kaikkiaan 23.

Vuonna 2006 hän siirtyi Deportivo La Coruñaan, mutta palasi lainasopimuksella takaisin Racingiin kaudeksi 2006–2007. Seuraavaksi kaudeksi hän palasi takaisin Deportivoon ja pelasi 12 ottelua kauden aikana.

## Aiheesta muualla
* Antonio Tomásin tilastot BDFutbol-sivustolla
Ilmojen kiitäjät

**Ilmojen kiitäjät** (*Strategic Air Command*) on Anthony Mannin ohjaama yhdysvaltalainen elokuva vuodelta 1955. Elokuvassa James Stewart näyttelee toisessa maailmansodassa lentäjänä palvellutta ja nykyistä baseballammattilaista everstiluutnantti Hollandia, joka kutsutaan takaisin palvelukseen ilmavoimien tarvitessa kokeneita lentäjiä uusiin suihkupommittajiinsa. Hänen puolisoaan Sallya esittää June Allyson.

## Roolit

## Lähteet

## Aiheesta muualla
*
Korian kirkko

**Korian kirkko** on kirkkorakennus Kouvolassa Korian taajamassa. Kirkko kuuluu Kouvolan seurakuntayhtymän Elimäen seurakunnan tiloihin. Korian kirkon on suunnitellut Yrjö Vaskinen ja se valmistui vuonna 1951. 

Kirkon rakennusmateriaalina on käytetty tiiltä ja seinät on rapattu. Kirkkosaliin mahtuu 400 henkilöä. Kirkon yhteyteen on rakennettu 1976 seurakuntatalosiipi. Urkuina käytettiin pitkään urkuharmonia, joka on korvattu sähköisillä kirkkouruilla.

Kirkon alttaritaulun *Vapahtaja Getsemanessa* on maalannut Robert Wilhelm Ekman vuonna 1871. Alttaritaulu on Elimäen kirkon entinen alttaritaulu, joka on siirretty Korian kirkkoon 1978.

## Lähteet
Voikkaan kirkko

**Voikkaan kirkko** on puukirkko Kouvolassa Voikkaan kaupunginosassa. Rakennus kuuluu Kouvolan seurakuntayhtymän Kuusankosken seurakunnan tiloihin. Kirkko on alun perin rakennettu rukoushuoneeksi vuonna 1925 Volmari Forsbergin suunnitelmien mukaan. Rakennus muutettiin rukoushuoneesta kirkoksi 1961 Veikko Larkaksen piirustusten mukaan. 

Kirkkosaliin mahtuu 600 henkeä. Kirkon siipirakennuksessa toimii seurakuntatalo. Veikko Larkas on suunnitellut kirkon alttarimosaiikin, jossa on risti pikkukaakelitaustalla. Kirkon erillinen kellotapuli valmistui 1959. 

## Lähteet
Diego Colotto

**Diego Daniel Colotto** (s. 10. maaliskuuta 1981 Río Cuarto, Argentiina) on argentiinalainen jalkapalloilija. Hän on pelipaikaltaan keskuspuolustaja.

## Seurajoukkueura
Colotto pelasi vuodet 2000–2004 kotimaansa Estudiantesissa, kunnes siirtyi Meksikoon. Siellä hän edusti vuodet 2005–2007 Tecos UAGia ja yhden kauden 2007–2008 Atlasia. Monet eurooppalaisseurat Serie A:sta ja Englannin valioliigasta olivat kiinnostuneita hänestä, mutta Colotto päätti vielä tuolloin pelata Meksikossa.

30. elokuuta 2008 Colotto siirtyi espanjalaisseura Deportivo La Coruñaan. Hänestä maksettiin 2,5 miljoonan euron siirtokorvaus. Kaudella 2008–2009 hän pääsi pelaamaan Uefa-cupin karsintaotteluita norjalaista Brannia vastaan. Deportivo hävisi ensimmäisen osan vieraissa numeroin 2–0, mutta toisessa osassa he kirivät eron umpeen voittamalla kotiottelunsa samoin luvuin. Ottelu eteni rangaistuslaukauskilpailuun, jonka Deportivo voitti. Colotto kuului ottelun sankareihin yhdessä Deportivo-maalivahti Daniel Aranzubian kanssa, joka torjui kolme rangaistuslaukausta. Pääsarjassa Colotto pelasi yhteensä 11 ottelua.

22. kesäkuuta 2012 Colotto teki sopimuksen Espanyolin kanssa.

## Lähteet

## Aiheesta muualla
* Esittely Deportivo La Coruñan virallisella kotisivustolla
Etelä-Pohjanmaan Palloveikot

**Etelä-Pohjanmaan Palloveikot** oli ilmajokinen pesäpalloseura, joka perustettiin kaudeksi 1923 yhdistämällä koko Etelä-Pohjanmaan suojeluskuntapiirin alueen joukkueet mm. Kauhajoen Karhu ja Vaasan Vasama.

Sunnuntaina 12. elokuuta EPP pelasi ensimmäisen ottelunsa Ilmajoella voittaen Toijalan Vauhdin 27-10. EPP ratkaisi ottelun ensimmäisessä sisävuorossaan tekemällä siinä 20 juoksua, joista kahdella kuolleella 14. Välierässä Palloveikot kohtasivat Helsingin Toverit, joka antoikin jo astetta paremman vastuksen, 8-4.

Loppuottelu oli tarkoitettu pelattavaksi Ilmajoella 9. syyskuuta., mutta myöhäisen ilmoittamisen takia saapuivat E.-P. Palloveikot 2. syyskuuta Helsinkiin, otaksuen ottelun olevan ilman muuta ensimmäisenä Palloliiton määräämästä kahdesta sunnuntaista, 2.9. ja 9.9. Kun HPL:n pelaajat sattuivat olemaan kaupungissa, suostuivat he otteluun, Pallokentän ollessa mitä kurjimmassa kunnossa, Kaisaniemen pikkukentällä ja päättyi ottelu HPL:n voittoon 10 – 2.

Näin ollen EPP sai ainoana pesäpallokautenaan SM-hopeaa. Joukkueessa pelasivat J. Aho, A. Puodinketo, E. Sysilampi, E. Lusa, L. Lindroos, L. Jyllilä, A. Ylikokko, Arvo Haavisto ja V. Aro (kapteeni).

## Lähteet
* Suomen Urheilulehti 1.10.1923
Anastus

**Anastus** eli **anastaminen** tarkoittaa toisen omistaman irtaimen omaisuuden oikeudetonta ottamista, pitämistä, luovuttamista tai muunlaista hyväksikäyttöä tarkoituksella sen saaminen itselleen tai toiselle sellaiseen omistukseen, joka on pysyvää
ja ulkonaiselta olemukseltaan vastaa omistusoikeutta.

## Anastaminen Suomen laissa

Anastamista on Suomen rikoslain mukaan muun muassa varkaus, kavallus ja ryöstö.

On huomattava, että anastus kohdistuu toisen omistamaan irtaimeen omaisuuteen; kiinteää omaisuutta ei siis voi anastaa. Anastaminen on rikos ainoastaan tahallisena ja kun omaisuus otetaan oikeudettomasti. Toisin sanoen jos ottaa esimerkiksi vartioimattomasta naulakosta toisen ihmisen takin erehdyksessä, ei syyllisty anastukseen, koska teko ei ole tahallinen. Anastukseksi teko muuttuu, jos virheen huomattuaan takinottaja päättää pitää toisen takin ilman aikomusta palauttaa sitä oikealle omistajalle. Tällöin kyseessä on varkaus. 

Anastukseen ei myöskään syyllisty, jos ottaa toisen omaisuutta jonkun oikeutusperiaatteen nojalla, kuten lainaksi tai käyttöön omistajan antamalla luvalla. Mikäli taas päättää ottaa omakseen eli "omii" toiselta lainaksi saamansa esineen, syyllistyy anastukseen, tarkemmin sanottuna kavallukseen.

Luvattomasta käytöstä säädetään erikseen; se ei ole anastusta, koska siinä ei ole tarkoituksena muuttaa esineen omistussuhdetta, ainoastaan käyttää sitä oikeudetta.

Mikäli tarkoituksena ei ole saada toiselta otettua esinettä itselle, vaan ainoastaan aiheuttaa sille vahinkoa, tekijä ei syyllisty anastukseen. Esimerkiksi jos joku nappaa toiselta matkapuhelimen ja heittää sen mereen, kyseeseen ei tule anastustyyppinen rikos, varkaus tai näpistys, vaan rikoslain 35. luvun 1 §:n mukainen vahingonteko.

Anastamisen käsite ei ole käytännössä aiheuttanut merkittäviä tulkintaongelmia, vaikka käsitteen sisältöä ei voida pitää täysin selvänä.

## Muut kielet
Ruotsiksi anastus on *tillgrepp*, englanniksi *appropriation,* saksaksi *Wegnahme ja ranskaksi hypothese*.

## Lähteet
Minardi PS05

**Minardi PS05** oli Formula 1 -auto, jota Minardi käytti kaudella 2005. Auto teki debyyttinsä San Marinon Grand Prix'ssä Minardin ajettua kauden kolme ensimmäistä kilpailua vanhemmalla PS04-mallilla, josta PS05 oli suuri kehitysaskel. Siinä oli mm. parannetut sivuponttonit ja siivekkeet. Autossa oli myös Cosworthin uusi moottori. Parannuksista huolimatta Minardi jäi peränpitäjäksi monissa osakilpailuissa, ja kausi jäi Minardin viimeiseksi Formula 1 -sarjassa.

## Tulokset

## Lähteet
F1technical.net
Toijalan Vauhti

**Toijalan Vauhti** ry  (alkuaan Akaan Nuorisoseuran W ja U seura Wauhti) on akaalainen vuonna 1907 perustettu urheiluseura. Seuran päälajeja ovat nykyisin yleisurheilu ja hiihto sekä kuntourheilu.

Olympia- ja EM-mitalisti Eeles Landström on edustanut urallaan muun muassa Vauhtia. Seuran muita olympialaisissa kilpailleita urheilijoita ovat Matti Ritola 18 kilometrin maastohiihdossa 1924 ja Ville Mattila sotilaspartiohiihdossa 1924. Nykyurheilijoista Emma Millard voitti vuosina 2009 ja 2010 SM-hopeaa 400 metrin aitajuoksussa sekä sisäradoilla SM-kultaa aitajuoksussa 2009 ja kolmiloikassa 2010. Toinen aitajuoksumitalisti sisäradoilta on Noora Toivo.

Vauhdin joukkue voitti sisäradoilla 2008 SM-kultaa naisten 4&nbsp;×&nbsp;325 metrin viestissä.

## Pesäpallo

Toijalan vauhti osallistui pesäpallon SM-kilpailuihin niiden alusta saakka, tosin ensimmäisellä kaudella 1922 Toijalan suojeluskunnan nimissä. Tuolloin joukkue selviytyikin aina loppuotteluun saakka häviten kuitenkin Helsingin Pallonlyöjille. Muut viisi kertaa, jotka vauhti oli kisoissa mukana, tuottivat kaikkiaan kolme kertaa paikan semifinaalissa (siis periaatteessa pronssimitalisijan, joskaan mitaleita ei tuohon aikaan jaettu). 

Toijalan Vauhdin pesäpallotoiminta lakkasi, kun paikkakunnalle perustettiin 1929 uusi pesäpallon erikoisseura Toijalan Pallo-Veikot. Vuonna 1975 TPV fuusioitui Toijalan Vauhtiin, jolloin pesäpallo palasi Vauhdin palloilujaoston ohjelmaan.

### Junioritoiminta

## Aiheesta muualla

* http://vessix.kotisivukone.com/files/vessix.kotisivukone.com/Pesis/seurat/toijalan_suojeluskunta.xls
* http://toijalanvauhti.yhdistysavain.fi/

## Lähteet

* Toijalan Vauhti 1906-1987 ()
* http://www.pesis.fi/artikkeliarkisto/?num=35088
Punnus (täsmennyssivu)

**Punnus** voi tarkoittaa:

*Punnus, punnitusväline
*Punnus eli Krasnoozernoje, kunta Käkisalmen piirissä Leningradin alueella Venäjällä 
*Punnus, Punnuksen kunnan keskuskylä ja Suomen entisen Muolaan kunnan kylä Karjalankannaksella.
Prinsessa (täsmennyssivu)

**Prinsessa** voi viitata seuraaviin:

* Prinsessa, Anna Lappalainen, Kellokosken potilas 1933–1985
**[[Prinsessa (romaani)|Prinsessa]]*, (*Prinsessan*), Gunnar Mattssonin romaani vuodelta 1965
**[[Prinsessa (vuoden 1966 elokuva)|Prinsessa]]*, (*Prinsessan*), Åke Falckin elokuva Mattssonin romaanin pohjalta vuodelta 1966
**[[Prinsessa (vuoden 1982 elokuva)|Prinsessa]]*, (*Adj király katonát!*), Pál Erdössin ohjaama unkarilainen elokuva vuodelta 1982
**[[Prinsessa (vuoden 2010 elokuva)|Prinsessa]]*, Arto Halosen ohjaama suomalainen elokuva vuodelta 2010
*Prinsessa, saari Helsingissä.
Pyhän Ursulan kirkko (Kouvola)

**Pyhän Ursulan kirkko** on katolisen Pyhän Ursulan seurakunnan kirkko Kouvolassa. Kirkon on suunnitellut arkkitehti Benito Casagrande. Kirkko valmistui ja vihittiin käyttöön vuonna 1993.

Kouvolan Pyhän Ursulan seurakunta on perustettu kappeliseurakunnaksi vuonna 1985 ja se itsenäistyi 1991, jonka jälkeen seurakunnalle ryhdyttiin rakentamaan omaa kirkkoa. Kirkon rakentamisessa olivat merkittävänä apuna Saksan katolilaiset.

## Kuvia

Tiedosto:Kouvola. Pyhän Ursulan kirkko 1.jpg|Sisäänkäynti
Tiedosto:Saint Ursula Church, Kouvola, altar.jpg|Alttari
Tiedosto:Saint Ursula Church, Kouvola, glass paintings.jpg|Lasimaalaukset


## Lähteet

## Aiheesta muualla
Juca (jalkapalloilija, 1979)

**Juliano Roberto Antonello** eli **Juca** (s. 19. marraskuuta 1979 Passo Fundo, Brasilia) on brasilialainen jalkapalloilija. Hän on edustanut mm. Brasilian Campeonato Brasileiro Série B:ssä pelaavaa Cearáa ja on pelipaikaltaan puolustava keskikenttäpelaaja.

## Seurajoukkueura
Juca aloitti ammattilaisuransa kotimaassaan Brasiliassa edustaen Internacional, Criciúmaita, Maríliata, Fluminensea, Botafogoa ja Guarania.

15. kesäkuuta 2007 Juca siirtyi serbialaiseen Partizaniin kaksivuotisella sopimuksella. Hän teki ensimmäisen maalinsa joukkueessa 26. syyskuuta 2007 Serbian cupin ottelussa Radia vastaan. Ensimmäinen kausi Serbiassa oli menestyksekäs, kun joukkue voitti sekä pääsarjamestaruuden että cupin. Toisella kaudellaan hän pelasi 18 ottelua ja teki niissä kaksi maalia.

Vuoden 2009 kesäkuun alussa Juca siirtyi espanjalaiseen Deportivo La Coruñaan. Hän teki joukkueen kanssa sopimuksen vuoteen 2011. Hän teki ensiesiintymisensä joukkueessa 29. elokuuta 2009 vierasottelussa Real Madridia vastaan. Ensimmäisen maalinsa hän teki muutamaa sarjakierrosta myöhemmin ottelussa Xereziä vastaan.

## Lähteet
* Esittely Deportivo La Coruñan virallisella kotisivustolla
* Tilastot Transfermarkt-sivustolla
Ala-Kuusaa

**Ala-Kuusaa** (, v:een 1948 Ала Кууса) on kylä Kannilanjoen länsipuolella Kyyrölän kunnassa Leningradin alueella Venäjällä. Ala-Kuusaa kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa. 

## Historia

### Kyläkuva

Suomelle kuuluessaan Ala-Kuusaa sijaitsi Muolaan pohjoisosassa noin kahdeksan kilometriä Muolaan kirkonkylästä Kirkkorannasta pohjoiseen. Ala-Kuusaan naapurikyliä olivat lännessä ja pohjoisessa Ylä-Kuusaa, idässä Peippola ja etelässä Koirala. Vuonna 1936 Ala-Kuusaan pinta-ala oli 7,85 neliökilometriä, josta oli peltoa 305 hehtaaria, niittyä kahdeksan hehtaaria ja metsää 466 hehtaaria. Ala-Kuusaan koulupiirin kuului myös pieni Paakelin kylä, jonka pinta-ala samana vuonna oli noin yksi neliökilometri, josta oli peltoa 50 hehtaaria, niittyä kolme hehtaaria ja metsää 52 hehtaaria.

Ala-Kuusaan halki kulki maantie Muolaan kirkonkylästä Äyräpään kirkonkylään, josta Ala-Kuusaassa erkani kylätie Paakelin kautta Kyyrölään. Ala-Kuusaan asutus ja pellot sijaitsivat pääasiassa kylän läpi johtavan maantien molemminpuolin. Ala-Kuusaassa oli noin 20 taloa ja Paakelissa vain muutama.

Ala-Kuusaan koulupiiriin kuuluivat Ala-Kuusaan ja Paakelin kylät. Koulu aloitti toimintansa vuokratiloissa vuonna 1901 ja oma koulurakennus valmistui vuonna 1904. Ala-Kuusaan koulu sijaitsee kylän pohjoisrajalla Ylä-Kuusaan kylän puolella. Koulupiiriin olivat aluksi kuuluneet myös Ylä-Kuusaa ja Määttälä, minkä vuoksi Ala-Kuusaan koulu sijaitsi kylän rajan pohjoispuolella. Koulurakennus säilyi talvisodassa.

### Sota-aika

Ala-Kuusaan koulupiirin asukkaat evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.

Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Ala-Kuusaan asukkaat asutettiin Ypäjälle. 

## Lähteet
*

### Viitteet
Zenon Konopka

**Zenon Konopka** (s. , Ontario, Kanada) on kanadalainen jääkiekkoilija, jolla on isänsä puolelta puolalaiset sukujuuret. Hän on pelipaikaltaan hyökkääjä ja rooliltaan tappelija.

## Ura
Konopka pelasi vuosina 1998–2002 juniorina neljä kautta OHL:n Ottawa 67's -joukkueessa. Häntä ei koskaan . Konopka siirtyi kaudeksi 2002–2003 jääkiekkoammattilaiseksi ja pelasi ensimmäisellä kaudellaan suurimmaksi osaksi ECHL:n Wheeling Nailersissä. Syyskuussa 2003 hän solmi sopimuksen AHL:n Utah Grizzliesin kanssa, mutta pelasi kaudesta vain 43 ottelua Utahissa ja 23 ottelua Utahin farmijoukkueessa ECHL:n Idaho Steelheadsissä.

Syyskuussa 2004 Konopka solmi sopimuksen NHL:n Mighty Ducks of Anaheimin kanssa. Kauden 2004–2005 hän pelasi kokonaisuudessaan Anaheimin farmijoukkueessa Cincinnati Mighty Ducksissa, mutta kaudella 2005–2006 Konopka pelasi Anaheimissa 23 NHL-ottelua, vaikka pelasi suurimman osan kaudesta farmijoukkueessa. Heinäkuussa 2006 Konopka solmi sopimuksen venäläisen Lada Toljattin kanssa, mutta pelasi seurassa vain neljä ottelua. Tammikuussa 2007 Anaheim myi Konopkan, Curtis Glencrossin ja varausvuoron Columbus Blue Jacketsiin, josta se sai vaihdossa Mark Hartiganin, Joe Motzkon ja varausvuoron. Columbuksessa Konopka pelasi puolentoista kauden aikana yhdeksän NHL-ottelua.

Heinäkuussa 2008 Konopka solmi sopimuksen Tampa Bay Lightningin kanssa, mutta pelasi kaudella 2008–2009 Tampassa vain seitsemän NHL-ottelua ja suurimman osan kaudesta farmijoukkueessa AHL:n Norfolk Admiralsissa. Kaudella 2009–2010. Konopka pelasi suurimman osan kaudesta Tampa Bayssä tappelijana ja nelosketjun keskushyökkääjänä. Konopka keräsi Lightningissä 265 jäähyminuuttia ja voitti liigan jäähytilaston. Seuraavaksi kaudeksi hän siirtyi New York Islandersiin. Konopka pelasi kaudella 2010–2011 Islandersin jokaisessa ottelussa ja voitti jälleen liigan jäähykuninkuuden saatuaan 307 jäähyminuuttia. Kauden jälkeen hän teki vuoden sopimuksen Ottawa Senatorsin kanssa.

Senatorsissa Konopka pelasi yhden kauden ja teki viisi pistettä 55 ottelussa. Jäähyminuutteja hänelle kertyi tällä kertaa 193. Kesällä 2012 Konopka teki kahden vuoden sopimuksen Minnesota Wildiin. Kesken kauden 2013–2014 hän siirtyi Buffalo Sabresiin. Keväällä 2014 Konopka kärysi kielletyistä aineista ja sai NHL:lta 20 ottelun pelikiellon. Hänen toistaiseksi viimeiseksi NHL-ottelukseen jäi 13. huhtikuuta pelattu ottelu New York Islandersia vastaan.

Kaudella 2014–2015 Konopka pelasi vain kolme ottelua Puolan liigassa KH Sanokin riveissä.

## Tilastot

## Lähteet
* 
* 

### Viitteet
Luettelo Suomen keskiaikaisista piispoista

Tämä on luettelo Suomen tunnetuista keskiaikaisista piispoista roomalaiskatolisen kirkon aikana.

## Lähteet
Filiskos

**Filiskos** (, ) on antiikin kreikkalainen nimi, joka voi viitata seuraaviin henkilöihin:

* Filiskos Aiginalainen (300-luku eaa.), kyynikkofilosofi
* Filiskos Ateenalainen (400/300-luku eaa.), komediakirjailija
* Filiskos Korkyralainen (200-luku eaa.), tragediakirjailija
* Filiskos Miletoslainen (300-luku eaa.), reettori
* Filiskos Rhodoslainen (100-luku eaa.), kuvanveistäjä, Rooman Apollo Sosianuksen temppelin veistosten tekijä
* Filiskos Thessalialainen (100/200-luku), sofisti
Optic Laken seisake

**Optic Laken seisake** on rautatien seisake Manitobassa, Kanadassa. Se sijaitsee Cranberry Portagen pohjoispuolella Emerald Laken itärannalla, Lynn Lakeen johtavalla Keewatin Railway Companyn omistamalla rataosalla Sherritt Jct – Lynn Lake.

Rautatie Cranberry Portagesta Optic Laken kautta Sherridoniin avattiin liikenteelle vuonna 1929. Vuonna 1960 Optic Lakesta tuli risteysasema, kun Chisel Lakeen johtava kaivosrata avattiin liikenteelle. Kaivostoiminta Chisel Laken ympäristössä kuitenkin päättyi 1994, jonka vuoksi kaivosrata lakkautettiin 1988, ja myöhemmin purettiin ja muutettiin metsäautotieksi.

Liikennepaikalla pysähtyvät tarvittaessa The Pas'n ja Pukatawaganin välillä liikennöivät henkilöjunat.

## Lähteet
LED-näyttö

**LED-näyttö** on kokonaan LED-puolijohteilla toteutettu näyttö. LED-näyttöjä käytetään mainostauluina tienvarsilla, urheiluareenoiden näyttöinä sekä opasteina ja erilaisten laitteiden pieninä näyttöinä. Monivärisessä LED-näytössä jokaista pääväriä vastaa oma erillinen LED-polttimo, joiden kaikkien kolmen palaessa yksittäisen näyttöpisteen valo näyttää valkoiselta. OLED-näyttö on tekniikaltaan vastaava, mutta käyttää LEDien sijasta orgaanista alkuperää olevia OLEDejä.

LED-näyttöä käytetään myös markkinointinimenä litteille LED TV:ille ja LED-tietokonenäytöille, jotka käyttävät tekniikkana LED-taustavalolla varustettua nestekidenäyttöä.
Karl Wilhelm Törnegren

**Karl (Carl) Wilhelm Törnegren** (23. huhtikuuta 1817 Turku – 19. helmikuuta 1860 Helsinki) oli Helsingin yliopiston kirjastonhoitaja ja oppihistorian professori. Hän kirjoitti myös runoja, jotka julkaistiin hänen kuolemansa jälkeen kokoelmana. Lisäksi Törnegren kirjoitti 1858 Helsingfors Tidningar -lehteen kirjemuotoisia pakinoita nimimerkillä *Brunnsgäst* (”kylpylävieras”).

Törnegren oli suomalainen kirjallisuushistorioitsija ja runoilija. Hän valmistui ylioppilaaksi 1830, maisteriksi 1836 ja väitteli filosofian tohtoriksi 1844. Hän oli vuodesta 1845 oppihistorian apulaisopettaja ja sai samalla siihen yhdistetyn kirjaston varahoitajan viran. Vuonna 1851 hänet nimitettiin oppihistorian professoriksi ja kirjastonhoitajaksi. Professorinvirka lakkautettiin 1852, mutta Yliopiston kirjastonhoitajana Törnegren pysyi kuolemaansa asti. Hän julkaisi enimmäkseen sanomalehdissä ja kalentereissa sekä alkuperäisiä runoja että runokäännöksiä. Omat runot julkaistiin sittemmin koottuina teoksessa* Lännetär I* (1860).

Törnegren syntyi Suomen Pankin johtokunnan puheenjohtajan Carl Johan Idestamin ja piika Anna Greta Valbäckin aviottomana lapsena. Professori Johan Agapetus Törngren ja hänen vaimonsa Eva Agatha Helsingberg ottivat hänet kasvatikseen. Törnegren vietti lapsuutensa kasvatti-isänsä omistamassa Laukon kartanossa Vesilahdella jossa muun muassa Elias Lönnrot oli hänen kotiopettajanaan. Törnegren pääsi ylioppilaaksi 1830 ja valmistui filosofian kandidaatiksi ja maisteriksi 1836, lisensiaatiksi 1841 ja tohtoriksi 1844. Törnegren opiskeli Uppsalassa 1836–1837 ja Moskovassa 1841–1842.

Törnegren toimi Helsingin yliopiston kirjastossa amanuenssina 1842–1845, varakirjastonhoitajana 1845–1851 ja kirjastonhoitajana 1848–1860. Hän oli oppihistorian dosenttina 1843–1845, vt. professorina 1848–1850 ja professorina 1851–1853.

Törnegren oli naimisissa vuodesta 1851 lähtien Ottiliana (Nanny) Sofia Wärnhjelmin kanssa. Heillä oli viisi lasta, joista kaksi kuoli pienenä.

## Teokset
* *Dissertatio primordia artis scenicae Hispanorum adumbrans* 1843, väitöskirja Espanjan näytelmätaiteen synnystä
* *De initiis carminis epici apud Italos*, 1845, väitöskirja Italian eeppisen runouden alkuvaiheista
* *De Maeliia-vello*, 1850, väitöskirja Maechiavellista
* *Förteckning öfver disputationer utgifne vid Kejserliga Alexanders-universitetet i Finland åren 1828–1852*, meddelad af K. V. Törnegren. Finska Litteratur-Sällskapet, Helsingfors 1853
* *Lännetär I. Dikter af C. W. Törnegren. Samlade och utgifne efter hans död*. Vestfinska afdelningen. Frenckell, Helsingfors 1860 Verkossa

## Lähteet

*  (ei arkistoitu)
* Virkamiesluettelo P–Ö. Helsingin yliopisto. (Arkistoitu)
* 
* Marjatta Hieta: Hevosnälän heinälato ja muita juttuja (Porstuan dokumentti)

### Viitteet

## Aiheesta muualla
Reijo Mattinen

**Reijo Mattinen** (s. 1963) on suomalainen suunnistaja ja kolminkertainen viestisuunnistuksen MM-mitalisti. Hän on tällä hetkellä Joutsenon Kullervon valmentaja.

Skövden MM-kilpailuissa 1989 Mattinen voitti pronssia viestistä joukkuetovereinaan Keijo Parkkinen, Ari Kattainen ja Peter Ivars. Henkilökohtaisella matkalla Mattinen sijoittui yhdeksänneksi. Kaksi vuotta myöhemmin Mariánské Lázněssa hän voitti toisen viestisuunnistuksen MM-pronssinsa. Joukkueessa hänen lisäkseen suunnistivat Ari Anjala, Mika Kuisma ja Keijo Parkkinen. Normaalimatkalla hän sijoittui 19:nneksi ja pikamatkalla 35:nneksi. Detmoldin MM-kilpailuissa 1995 hän voitti viestistä hopeaa joukkuetovereinaan Keijo Parkkinen, Timo Karppinen ja Janne Salmi. Normaalimatkalla hän sijoittui 23:nneksi ja pikamatkalla 49:nneksi.

Seuratasolla Mattinen on edustanut Joutsenon Kullervoa, Lahden Suunnistajia ja Rajamäen Rykmenttiä. Jukolan viestissä Mattinen sijoittui toiseksi vuosina 1992, 1994 ja 1996 Rajamäen Rykmentin joukkueessa.

Sotilaiden MM-kilpailuista Mattinen voitti kultaa 1993, 1994, 1995 ja 1996. Puolustusvoimat valitsi Mattisen vuoden sotilasurheilijaksi vuosina 1989, 1995 ja 1996.

## Lähteet
Crown of Creation

**Crown of Creation** on Jefferson Airplane -yhtyeen neljäs studioalbumi, joka julkaistiin syyskuussa 1968. Hieman kaupallisesti flopanneen edellisalbumin jälkeen, *Crown of Creation* menestyi jälleen hyvin, nousten Yhdysvalloissa listan sijalle 6.

"Triad"-kappaleen on kirjoittanut David Crosby, joka oli tehnyt sen alun perin The Byrds-yhtyeen käyttöön, mutta yhtyeen muut jäsenet hylkäsivät sen.

## Kappaleet
**A-puoli**
#
#
#
#
#
#
**B-puoli**
#
#
#
#
#

### Vuoden 2003 painoksen bonuskappaleet
#
#
#
#

## Kokoonpano
*Marty Balin – laulu, rytmikitara
*Grace Slick – laulu, piano, urut 
*Paul Kantner – rytmikitara, laulu 
*Jorma Kaukonen – soolokitara, laulu
*Spencer Dryden – rummut, piano, urut, laulu
*Jack Casady – bassokitara 

## Lähteet
Baseball-Puumat

**Baseball-Puumat** eli **Puumat** on vuonna 1981 perustettu suomalainen baseball-seura.

## Historia
Seura on toiminut vuodesta 1981 nimellä Hawks. Seura toimi tuolloin Katajanokan Haukkojen alaisuudessa. Saman vuoden syksyllä Hawks yhdistyi Helsingin Pallo-Toverien kanssa ja seura otti käyttöönsä nimen Wranglers. Tuolla nimellä seura pelasi kauden 1982, jonka jälkeen nimeksi vaihdettiin Puumat.

Puumat on ainoa joukkue joka on pelannut SM-sarjassa joka kaudella, lukuun ottamatta vuotta 1992 jolloin laman takia sarjaa ei pelattu. Puumat on voittanut baseballin Suomen mestaruuden yhdeksän kertaa.

## Lähteet
* Baseball-Puumat 

### Viitteet
Filiskos Aiginalainen

**Filiskos Aiginalainen** (; 300-luku eaa.) oli antiikin kreikkalainen kyyniseen koulukuntaan kuulunut filosofi. Hän oli Onesikritoksen poika ja kotoisin Aiginasta.

Onesikritos lähetti Filiskoksen ja tämän nuoremman veljen Androstheneen Ateenaan. Siellä he kiinnostuivat Diogenes Sinopelaisen ajattelusta siinä määrin, että myös Onesikritos tuli Ateenaan ja ryhtyi Diogeneen oppilaaksi. Hermippos Smyrnalaisen mukaan Filiskos oli Stilponin oppilas. Hänet on liitetty myös Fokioniin.

*[[Suda]]n* mukaan Filiskos olisi ollut Aleksanteri Suuren opettaja, mutta tällaista tietoa ei esiinny muissa antiikin aikaisissa lähteissä. Se, että Filiskos olisi ollut sekä Onesikritoksen poika, Stilponin oppilas että Aleksanterin opettaja, muodostaa myös kronologisen ongelman. Claudius Aelianus on kuitenkin säilyttänyt Filiskoksen Aleksanterille osoittaman lyhyen kehotuksen; siinä Filiskos kehottaa Aleksanteria pitämään huolen maineestaan ja tuomaan enemmän rauhaa kuin tuhoa.

*Sudan* mukaan Filiskos kirjoitti dialogeja. Niihin kuului muun muassa teos nimeltä *Kodros*. Satyros väitti, että Diogeneen nimiin laitetut tragediat olivat todellisuudessa Filiskoksen kirjoittamia. Sotionin mukaan Diogeneen nimiin laitettujen dialogien joukossa oli myös dialogi nimeltä *Filiskos*.

## Lähteet
Peippola (Muolaa)

**Peippola** oli kylä Muolaan kunnan pohjoisosassa Viipurin läänissä Suomen Neuvostoliitolle luovuttamalla alueella. Kylä sijaitsi Kannilanjoen itäpuolella noin seitsemän kilometriä Muolaan kirkonkylästä Kirkkorannasta pohjoiseen. Sen naapurikyliä olivat lännessä Kannilanjoen toisella puolella Ala-Kuusaa, pohjoisessa Ylä-Kuusaa, idässä Punnus ja etelässä Peikola, Kannila ja Koirala.

## Kyläkuva

Peippolan ja Ylä-Kuusaan rajalla kulki maantie Ylä-Kuusaasta Kantatie 62. Maantieltä erkani kylätie etelään Kannilanjoen itärannalle, jonne Peippolan kylän asutus ja pellot olivat keskittyneet. Kylän itäosan käsitti metsäinen Peippolankangas. Kylässä oli noin 10 taloa. Vuonna 1936 Peippolan pinta-ala oli 3,97 neliökilometriä, josta oli peltoa 79 hehtaaria, niittyä kolme hehtaaria ja metsää 314 hehtaaria. 

## Historia

Peippolan asukkaat evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle. 

## Lähteet
*

### Viitteet
Evil Dead: A Fistful of Boomstick

**Evil Dead: A Fistful of Boomstick** on VIS Entertainmentin kehittämä ja THQ:n vuonna 2003 julkaisema hack and slash -selviytymiskauhupeli PlayStation 2:lle ja Xboxille. Peli perustuu *[[Evil Dead]]* -elokuvatrilogiaan ja jatkuu tarinallisesti *[[Evil Dead: Hail to the King]]* -pelistä.
Cranberry Portage

**Cranberry Portage** on asutuskeskus (virallisesti *Local Urban District*) Kelseyn maalaiskunnassa Manitoban provinssissa Kanadassa. Se sijaitsee Athapapuskowjärven etelärannalla noin 90 kilometriä pohjoiseen The Pas'n kaupungista, ja noin 695 kilometriä luoteeseen Winnipegistä. Vuoden 2001 väestönlaskennan mukaan Cranberry Portagen asukasluku oli 615.

Ennen vuotta 1928 kaupunki oli nimensä mukaisesti vain paikka, jossa veneet vedettiin maitse kannaksen ylitse seuraavalle järvelle. Tuolloin alueella liikkuivat ainoastaan alkuperäisasukkaat ja turkiseläinten metsästäjät. Vuonna 1928 kaupunkiin rakennettiin rautatie joka yhdisti sen The Pasiin sekä Flin Floniin, ja paikalle muodostettiin asutuskeskus (tuolloin *unincorporated village district*).

4. kesäkuuta 1929 osa Cranberry Portagen kylästä tuhoutui, kun höyryveturin kipinästä alkunsa saanut metsäpalo pyyhkäisi puurakennusten muodostaman asutuskeskuksen lävitse. Tulipalo tuhosi asemarakennuksen sekä useita koteja ja muita rakennuksia, ja asukkaat joutuivat pakenemaan veneillä järvelle.

Vuonna 1965 avattiin Frontier Collegiate Residential School.

## Lähteet

## Aiheesta muualla
* Cranberry Portage Heritage Museum
Dick Idman

**Dick Tore Staffan Idman** (s. 25. huhtikuuta 1950 Helsinki) on suomenruotsalainen näyttelijä, ohjaaja, professori ja teatterinjohtaja.

## Ura
Idman on toiminut suomenruotsalaisissa ja suomenkielisissä kulttuuripiireissä. Hänen sydäntään lähellä on aina ollut erityisesti lastenteatteri. Idman on vaikuttanut Skärgårdsteaternin taustalla niin näyttelijänä, ohjaajana kuin tukiyhdistyksen perustajajäsenenä ja puheenjohtajana.

Idman työskenteli  professorina Teatterikorkeakoulun ruotsinkielisen näyttelijäntyön laitoksella vuosina 1995–2001 ja uudestaan vuodesta 2011 lähtien. Vuosina 1989-1991 Idman toimi Turun ruotsalaisen teatterin taiteellisena johtajana.

Idman on näytellyt elokuvissa Suomessa ja ulkomailla sekä esimerkiksi Helsingin kolmannella ruotsinkielisellä näyttämöllä Viirus-teatterissa ja Wasa Teaterissa.

Hän esittää Niiskun ääntä *[[Muumilaakson tarinoita|Muumilaakson tarinoiden]]* sekä *[[Muumipeikko ja pyrstötähti (elokuva)|Muumipeikko ja pyrstötähti]]* -elokuvan ruotsinkielisissä versioissa.

Itsenäisyyspäivänä 2016 Dick Idman palkittiin Pro Finlandia -mitalilla elämäntyöstään teatterin parissa.

## Valikoitu filmografia
* *[[Maa jota ei ole (televisioelokuva)|Maa jota ei ole]]*, 1977
* *[[–30 °C aurinkoa etsimässä]]*, 1985
* *[[Kummitäti (elokuva)|Kummitäti]]*, 1987
*  *[[Mies pimeästä]]*, 1989
* En sparv i tranedans (Varpusen suudelma), 1992
* *[[Back to the USSR – takaisin Ryssiin]]*, 1992
* *[[Sotilaan sydän]]* (*Krigarens hjärta*), 1992
* *[[Kaivo (elokuva)|Kaivo]]*, 1992
* *[[Lapsia ja aikuisia]]*, 2004
* *[[Onnen varjot]]*, 2005
* *[[Sumu (elokuva)|Sumu]]*, 2006
* *[[Rakkauden nälkä]]*, 2007
* *[[Sauna (vuoden 2008 elokuva)|Sauna]]*, 2008
* *[[Sata lasissa|*Sata lasissa]]*, 2013
* *Mannerheim kuulee*, 2014
* *Cirkeln*, 2015
* [[Sorjonen|*Sorjonen*]], 2016
* *Invisible Heroes'', 2019

## Dubbaukset

## Palkintoja ja tunnustuksia
* Bergbomin palkinto 1980
* Kajsa Krookin säätiön palkinto 1986
* Näyttämötaiteen valtionpalkinto 2005
* Svenska folkskolans vänner -kulttuuripalkinto 2010
* Pro Finlandia 2016

## Lähteet

## Aiheesta muualla
* 
*
Águas Mornas

**Águas Mornas** on kunta Santa Catarinan osavaltiossa Brasiliassa. Kunnassa on arviolta 6&nbsp;206 asukasta (vuonna 2016) ja sen pinta-ala on 326,524 neliökilometriä.

## Lähteet

## Aiheesta muualla
*Águas Mornas
Kleomenes (filosofi)

**Kleomenes** (; n. 300 eaa.) oli antiikin kreikkalainen kyyniseen koulukuntaan kuulunut filosofi. Hän oli Krates Thebalaisen oppilas. Kleomeneen kerrotaan opettaneen Timarkhos Aleksandrialaista ja Ekhekles Efesoslaista, joista jälkimmäinen opetti edelleen Menedemosta.

Kleomenes kirjoitti teoksen *Kirjoitus kasvatuksesta* (, *Paidagogikos*). Diogenes Laertios on säilyttänyt siitä kyynikko Diogenes Sinopelaista koskevan anekdootin, joka liittyy kertomukseen, jonka mukaan Diogenes jäi kerran merirosvojen vangiksi ja myytiin orjaksi. Kleomeneen mukaan Diogeneen oppilaat olisivat tarjoutuneet maksamaan tämän lunnaat. Kleomeneen teos on varhainen lähde tähän kertomukseen, mikä tukee sitä ajatusta, että kertomus perustuisi tositapahtumiin.

## Lähteet
Skyla

**Skyla** (oikealta nimeltään Lucy Batty) on englantilainen dance-laulaja. Hänen ensiesiintymisensä musiikkimailmassa oli Beatplayersien musiikkivideolla *Summer Love*. Hän levytti myös oman versionsa High School Musical&nbsp;-hitistä *Breaking Free*.

## Ura
Levy-yhtiö All Around the World teki sopimuksen Skylan kanssa vuonna 2008. Tuottajat Scott Rosser (Beatplayers-yhtyeestä), Mike Di Scala (Ultrabeat-yhtyeestä) ja Nemesis ovat työskennelleet hänen kanssaan ensimmäistä albumia varten.

Skylan debyyttisingle *Breaking Free* ilmestyi 9. kesäkuuta 2009. Musiikkivideon pyörittyä vasta kaksi päivää brittimusiikkikanava Clubland TV:llä se nousi kanavan eniten äänestetyksi kappaleeksi ja sijalle 43 musiikkivideoiden listalla kaikista musiikkilajeista. YouTubessa video katsottiin jopa 215&nbsp;000 kertaa alle kuukauden aikana.

Skylan toinen single *Ayo Technology* ilmestyi 14. lokakuuta 2009. Sitä on soitettu runsaasti suosituimmilla musiikkikanavilla kuten Clubland TV, MTV Dance ja Chart Show TV.

## Aiheesta muualla
* Knutsford Guardian (lehti)
Kleomenes

**Kleomenes** (, ) on antiikin kreikkalainen nimi, joka voi viitata seuraaviin henkilöihin:

* Spartan kuninkaita:
** Kleomenes I (n. 520–490 eaa.)
** Kleomenes II (370–309 eaa.)
** Kleomenes III (236–219 eaa.)
* Kleomenes Naukratislainen (k. 322 eaa.), Egyptin käskynhaltija
* Kleomenes (n. 300 eaa.), kyynikkofilosofi
Fluoriboorihappo

**Fluoriboorihappo** (HBF4) on vahva epäorgaaninen happo. Yhdisteestä käytetään myös nimiä tetrafluoroboorihappo, tetrafluoriboorihappo, fluoboorihappo, boorifluorihappo ja vetytetrafluoroboraatti.

## Ominaisuudet
Fluoriboorihappo on vahva happo, joka tunnetaan ainoastaan vesiliuoksen muodossa. Vesiliuoksessa se on protolysoitunut käytännöllisesti katsoen oksonium- ja tetrafluoroboraatti-ioneiksi. Vesiliuoksessa fluoriboorihappo osittain hydrolysoituu, jolloin muodostuu hydroksofluoriboorihappoa. Hydrolysoituminen voi jatkua edelleen, jolloin erilaisten hydroksifluoroboorihappojen jälkeen muodostuu boorihappoa ja vetyfluoridia.

Toisin kuin vetyfluoridi,  fluoriboorihappo ei kykene syövyttämään lasia.

## Valmistus
Teollisesti fluoriboorihappoa valmistetaan vetyfluoridin ja boorihapon välisellä reaktiolla.
:4HF + H3BO3 → HBF4 + 3H2O
Fluoriboorihappoa muodostuu myös booritrifluoridin reagoidessa veden kanssa. Tällöin sivutuotteena muodostuu boorihappoa.
:4BF3 + 3H2O → 3HBF4 + H3BO3

## Käyttö
Fluoriboorihaposta voidaan käyttää valmistettaessa sen suoloja tetrafluoroboraatteja, desinfektoivana aineena ja sienten torjuntaan käytettävänä aineena.

Fluoriboorihapon ja boorihapon seosta käytetään pinnoitettaessa metalleja tinan ja lyijyn seoksella. Hapot parantavat pinnoitekylvyn sähkönjohtavuutta ja estävät lyijy-ionien lähteenä toimivaa lyijytetrafluoroboraattia hajoamasta lyijyfluoridiksi

Fluoriboorihappoa voidaan käyttää myös katalyyttinä. Fluoriboorihappoa voidaan käyttää valmistettaessa fluorattuja aromaattisia yhdisteitä niin kutsutulla Schiemann-reaktiolla. Fluoriboorihappo muodostaa diatsoniumsuolan kanssa niukkaliukoisen diatsoniumfluoroboraattisuolan, joka kuumennettaessa hajoaa muodostaen fluoratun aromaattisen yhdisteen eli aryylifluoridin.

## Turvallisuus
Fluoriboorihappo on voimakkaasti syövyttävä yhdiste ja voi aiheuttaa vakaviakin syövytysvammoja joutuessaan kosketuksiin elimistön kanssa. Hengitettynä yhdiste aiheuttaa yskää ja hengityksen vaikeutumista. Nieltynä fluoriboorihappo aiheuttaa voimakkaita vatsakipuja ja jopa tajuttomuuden. Pitkäaikainen altistuminen aineelle voi aiheuttaa fluoroosin.

## Lähteet
Vesa Kytönen

**Vesa Kytönen** (s. 1966) on suomalainen endurokuljettaja. Kytönen kuuluu J-SMK:hon eli Jämsän seudun moottorikerhoon. Hän voitti enduron maailmanmestaruuden vuonna 1999 luokassaan ja oli mukana voittamassa joukkuemestaruutta vuosina 1996, 1998 ja 1999. Nykyään Kytönen pyörittää omaa rengasliikettä kotikaupungissaan Jämsässä.

## Lähteet
Bion

**Bion** () on antiikin kreikkalainen nimi, joka voi viitata seuraaviin asioihin:

## Henkilöitä
* Bion Abderalainen (300-luku eaa.?), Demokritoksen koulukuntaan kuulunut filosofi
* Bion Borysthenesläinen (325–246 eaa.), kyynikkofilosofi, joka toimi myös Platonin Akatemiassa
* Bion Smyrnalainen (n. 100 eaa.), bukolinen runoilija

## Tekniikka
*Bion, neuvostoliittolainen satelliittisarja
Horatius Cocles

**Horatius Cocles** oli myyttinen muinaisen Rooman sotasankari. Kuningas Tarquinius oli yllyttänyt etruskien kuninkaan Porsennan sotaan Roomaa vastaan. Tämä onnistui piirittämään kaupungin, ja ainoastaan Tiber-joki esti häntä pääsemästä kaupunkiin. Porsenna hyökkäsi joen ylittävälle sillalle. Tarinan mukaan roomalaiset, jotka olivat sillalla vahdissa, pakenivat. Vain yksi mies, Horatius Cocles, jäi sillalle. Coclesin esimerkin rohkaisemana kaksi muuta liittyi häneen, ja nämä kolme miestä estivät kilvillään ja miekoillaan vihollisrynnäkköä. Sillä aikaa muut roomalaiset repivät puusillan heidän takanaan. Muut pelastautuivat, mutta Horatius jäi taistelemaan, kunnes silta hänen takanaan romahti veteen. Sitten hän hyppäsi virtaavaan jokeen ja ui omiensa luo.

## Lähteet

## Aiheesta muualla

* Horatius Cocles  Ancient Warfare Magazine.
Asuntoesittely

**Asuntoesittely** on tilaisuus, jossa on mahdollisuus tutustua myytävänä olevaan asuntoon ja nähdä siitä tarkemmat tiedot sekä esittää myyjälle tai välittäjälle tarkentavia lisäkysymyksiä. Esittelyssä on yleensä mahdollista tehdä ostotarjous kaupan kohteesta. 

## Aiheesta muualla
* Asuntojen.hintatiedot.fi -palvelu